C 259/124
601.
SK
Úradný vestník Európskej únie
21.7.2023
Dohoda, ktorá nemá citeľný účinok na hospodársku súťaž Príklad 3 Situácia: Fair-Clothing.Com je veľmi úspešná mimovládna organizácia, ktorá s pomocou vládnych dotácií a účinnej mediálnej kampane bola schopná presvedčiť veľkú väčšinu spoločností, ktoré predávajú oblečenie v EÚ vrátane všetkých vedúcich značiek a niekoľkých maloobchodných odevných reťazcov, aby nakupovali oblečenie len od výrobcov v rozvojových krajinách, ktorí rešpektujú určité úrovne minimálnej mzdy.
Kampaň, ktorá prebiehala so širokou podporou vnútroštátnych spotrebiteľských organizácii a spotrebi­ teľských organizácií EÚ a s ich koordináciou, bola veľmi úspešná.
V súčasnosti sa 85 % všetkého oblečenia predávaného v EÚ predáva pod označením Fair Clothing.
Aby zúčastnené spoločnosti získali licenciu na používanie označenia, súhlasili, že budú rešpektovať normy týkajúce sa minimálnej mzdy a nebudú predávať oblečenie, ktoré nie je v súlade s normou, a to bez ohľadu na to, kde sa oblečenie vyrába.
Vďaka kampani sa mzdy pracovníkov v textilnom odvetví v rozvojových krajinách zvýšili v priemere o 20 %.
Z prieskumov a štúdií zameraných na spotrebiteľské výrobky vyplýva, že priemerná cena oblečenia v EÚ sa v dôsledku zavedenia označenia Fair Clothing citeľne nezvýšila.
Odhady účinku na cenu sú v rozpätí - 0,5 % až + 0,8 % a štatisticky významne sa neodlišujú od nuly.
Najvierohodnej ším vysvetlením toho, že sa ceny nezvýšili, je po prvé relatívna nevýznamnosť miezd vo výrobe ako zložky konečnej ceny odevných produktov a po druhé možné zlepšenie produktivity práce, ktoré môže byť dôsledkom zvýšenia miezd.
Napríklad mzdová zložka výroby bavlnených tričiek predstavuje približne 30 % miestnych výrobných nákla­ dov.
Možno teda predpokladať, že zvýšenie miezd o 20 % viedlo k zvýšeniu ceny tričiek zo závodu v rozvojovom svete o najviac 6 %.
Analýza: Vzhľadom na skutočnosť, že zmluvné strany dohody Fair Clothing (vlastníci západných značiek a maloobchodné odevné reťazce) pripočítavajú ku kúpnej cene maržu vo výške 200 – 300 % na krytie nákladov na dopravu, dovoz a iných nákladov na distribúciu a balenie, účinok na cenu, za ktorú zmluvné strany predávajú tričká, je už aj z tohto dôvodu najviac 1,5 – 2 %.
Okrem toho existujú náznaky, že tým, že sa pracovníkom umožnil prístup k výživnejším potravinám a lepšej zdravotnej starostlivosti, zvýšenie miezd o 20 % má pozitívny účinok na produktivitu práce v textilnom odvetví v rozvojovom svete.
Vzhľadom na intenzívnu hospodársku súťaž v odevnom priemysle možno predpokladať, že vplyvom týchto zlepšení produktivity sa znižuje cena.
Na základe odhadov účinku na cenu možno konštatovať, že je nepravdepodobné, že by dohody Fair Clothing mali citeľné negatívne účinky na zákazníkov zmluvných strán dohôd, a preto nepatria do rozsahu pôsobnosti článku 101 ods.
1.
602.
Dohoda, ktorá pravdepodobne neobmedzuje hospodársku súťaž podľa článku 101 ods.
1 a/alebo pravdepo­ dobne spĺňa podmienku podľa článku 101 ods. 3.
Príklad 4 Situácia: Ako odpoveď na zistenia výskumu zameraného na odporúčaný obsahu tuku v určitých spracova­ ných potravinách, ktorý uskutočnil vládou financovaný think-tank v jednom členskom štáte, sa niekoľko veľkých výrobcov spracovaných potravín v tom istom členskom štáte dohodlo prostredníctvom formálnych diskusií na úrovni odvetvového priemyselného združenia, že stanovia odporúčaný obsah tuku v produktoch.
Zmluvné strany spoločne predstavujú 70 % predaja produktov v rámci tohto členského štátu.
Iniciatívu zmluvných strán podporí národná reklamná kampaň financovaná think-tankom, ktorý upozornil na nebez­ pečenstvá vysokého obsahu tuku v spracovaných potravinách.
Analýza: Hoci sú množstvá tuku odporúčaniami, a preto sú dobrovoľné, v dôsledku širokej publicity vyplývajúcej z národnej reklamnej kampane je pravdepodobné, že odporúčaný obsah tuku zavedú všetci výrobcovia spracovaných potravín v danom členskom štáte.
Preto sa pravdepodobne stane de facto maxi­ málnym obsahom tuku v spracovaných potravinách.
Možnosť voľby spotrebiteľov na trhoch s produktmi by sa preto mohla obmedziť.
Zmluvné strany však budú môcť naďalej súťažiť, pokiaľ ide o niekoľko ďalších charakteristík produktov, ako je napríklad cena, veľkosť produktu, kvalita, chuť, obsah soli a iných výživ­ ných látok, vyváženosť prísad a obchodná značka.
Hospodárska súťaž, pokiaľ ide o obsahu tuku v ponuke produktov, sa okrem toho môže zintenzívniť, ak sa zmluvné strany budú snažiť ponúkať produkty s najnižším obsahom tuku.
Preto je nepravdepodobné, že dohoda vyvolá obmedzujúce účinky na hospo­ dársku súťaž v zmysle článku 101 ods. 1.
Aj keby sa však zistilo, že dohoda má citeľný negatívny účinok na hospodársku súťaž podľa článku 101 ods.
1 – pretože sa spotrebiteľom vzala možnosť výberu potravín s vysokým obsahom tuku – výhody pre spotrebiteľov z hľadiska hodnoty získaných informácií a priaznivé účinky na zdravie pravdepodobne vyvážia ujmu a dohoda pravdepodobne splní podmienky článku 101 ods.
3.